jkorsvik/nowiki_second_scrape_merged huggingface dataset:
Bjørn Enes

Bjørn Enes (født 23. februar 1951 i Haugesund) er norsk forfatter og frilansjournalist. Han var industriarbeider og faglig tillitsvalgt ved Falconbridge Nikkelverk i Kristiansand 1972–1993, avis- og TVjournalist i Fædrelandsvennen 1993–2002 og har siden vært frilanser. I årene 2015-2021 var daglig leder under oppbygginga av Memoar - norsk organisasjon for muntlig historie.
Han begynte sin skribentvirksomhet som novelleforfatter i Norsk Kjemisk Industriarbeiderforbund sitt fagblad Fabrikkarbeideren fra 1986, og publiserte en rekke kriminalfortellinger i A-magasinet fram til 1993. Etter 20 år i journalistikk, publiserte han sin første roman «Til minne om Linda» som bloggfortelling i 2013.
Som avisjournalist var han allround-reporter med spesiell interesse for portrettintervjuer, utenriks- og næringslivsreportasjer. Faglitterær produksjon har vært lokalhistoriske oppdragsproduksjoner og essays.
Han har arbeidet med dokumentar- og helsefilmprosjekter i roller som produsent, manusforfatter, innspillingsleder og intervjuer. I perioden 2004–2011 var han engasjert i flere utviklingsprosjekter innen interaktive nisjemedier.
Siden 2012 har han arbeidet fra Bergen. I 2015 var han med å stifte organisasjonen Memoar, og ble valgt til den første lederen av organisasjonen, en rolle han hadde fram til årsskiftet 2021/2022.  .


== Publikasjoner (utvalg) ==
«Kristiansand Jernstøperi 50 år». 1997
«Hvit stakitt og fiberoptikk», essay, sørlandsk maktskisse. 2002. Høyskoleforlaget. ISBN 82-7634-486-0.
«Et århundre sett fra stillaset». Jubileumsskrift for Kristiansand Byggmesterforening. 2003.
«Eventyret i Haydom» - Fortellingen om Haydom Lutheran Hospital, Tanzania 1954-2004. Fædrelandsvennen Forlag. 2004. ISBN 82-90581-35-1.
«I all vår gjerning» - Jubileumsskrift, klinikk for rus- og avhengighetsbehandling 1954-2004. Sørlandet Sykehus HF. 2004.
«Psykiatriens 125. år» - (red.) - Antologi, fagutviklingen innen psykisk helse. Sørlandet Sykehus HF. 2006.
«Offerbarn». 2010. Stine Sofies Stiftelse. ISBN 9788299847100
«Xstrata 24 timer i oktober 2010». - Fire fortellinger fra et hundreår med nikkelproduksjon. Xstrata Nikkelverk. 2010.
«Mangfold og muligheter». Et essay om sosial verdiskapning og Varodd AS 1961-2011. 2011. Portal Forlag. ISBN 97882927125731
"Til minne om Linda", Roman (2013) som sosiale og politiske samanhenger som fremjer terror. Sjølvpublisert - ISBN 9788292712948
«Kven skal bygge landet?» Pamflett / essay om industrihistorie og -politikk. Forlaget Manifest 2014 ISBN 9788292866870
I perioden 2015-2021 redigerte han nettmediene www.memoar.no og memoar.blog


== Referanser ==


== Eksterne lenker ==
(no) www.bjornenes.no
(nn) Bloggfortelling.no
(nn) Memoar.blog
Karlshorst stasjon

Karlshorst stasjon er en regional- og S-Bahnstasjon i strøket Karlshorst i Berlin-Lichtenberg. Den ligger langs strekningen Niederschlesisch-Märkische jernbane.
Stasjonen ble åpnet 1985 som endestasjon for å betjene besøkerne til hesteløpsbanen som hadde blitt bygd året før. I 1928 ble den del av S-Bahnstrekningen Potsdam–Erkner. Denne strekningen ble ombygd til russisk bredspor i 1945 fordi Stalin ikke ville bytte tog da han skulle reise til Potsdamkonferansen. Den ble bygd tilbake til normalspor september samme år.
Lü Ronghuan

Lü Ronghuan (tradisjonell kinesisk: 呂榮寰, forenklet kinesisk: 吕荣寰, pinyin: Lǚ Rónghuán, født 1890 i Fushan i provinsen Liaoning i Kina, død 1946 i Sibir i Sovjetunionen) var politiker i den tidlige Republikken Kina og senere i keiserdømmet Manchukuo der han innehadde en rekke kabinettposter. 


== Liv og virke ==
Lü studerte jus ved Jiangsu provinsialuniversitet, og vendte tilbake til Shenyang i Mandsjuria for å opprette et advokatkontor. Han ble etterhvert politiker i lokalregjerinen, og steg til viseformann for Fengtian provinsforsamling og ble en av direktørene for Den kinesiske østjernbanen.
I 1923 ble Lü sendt av Fengtianklikkens krigsherre, Zhang Zuolin, som spesialutsending til Moskva, hvor han forhandlet frem en traktat mellom Mendsjuria og Sovjetunionen. Han ble utnevnt til guvernør for Den kinesiske østjernbanen i 1928, men tapte denne stillingen etter Zhang Zuolins død og etter hans sønns Zhang Xueliangs militære nederlag.
Etter Mukdenhendelsen i 1931 ble Lü rekruttert av den japanske spionasjeleder oberst Kenji Doihara til å tjenestegjøre i Selvstyrets ledelsesstyre, for å utarbeide den fremtidige ledelsesstruktur for den nye staten Manchukuo. I august 1932 ble han formann for bystyret i Harbin, etter Bao Guancheng.
Fra juli 1933 til mai 1935 var Lü guvernør for Harbins spesielle byområde. Fra november 1934 til mai 1935 var han samtidig guvernør for provinsen Binjiang. I mars 1935 ble Lü minister for sivile anliggender i Keiserdømmet Manchukuo, en post han innehadde til mai 1937. Fra mai-juli 1937 var han foretaksminister, frem til den posten ble sammenslått med ministeriet for indistrien. Han fortsatte som industriminister fra juli 1937 til mai 1940. Han gikk deretter tilbake til sin gamle stilling som minister for sivile anliggender fra mai 1940 til januar 1941. I januar 1941 ble han spesialutsending til Kinas reorganiserte nasjonale regjering, og forble i  Nanjing til 1944. Etter hans tilbakekomst til Hsinking gjorde han tjeneste i utenriksdministeriet som spesialutsending. Han trakk seg tilbake fra offentlig tjeneste i 1945.
Etter den sovjetinske invasjon av Mandsjuria forsøkte Lü å organisere en sivilforsvarskomité for å bevare den sivile orden, men ble tatt til fange av den sovjetiske røde arme og holdt i varetekt i Sibir. Hsn døde av sykdom i fengsel der i en alder av 57 år.


== Eksterne lenker ==
(en) Lu Ronghuan – kategori av bilder, video eller lyd på Commons 
Officials of Manchukuo (japansk)
Nordpollen (Vågan)

Nordpollen er en arm av Vatnfjorden på nordsiden av Austvågøya i Vågan kommune i Lofoten som strekker seg i underkant av 3 kilometer i nordligvestlig retning fra innløpet mellom Verkodden i nord og Breineset i sør.Fv888 går langs østsiden av pollen. Noen veiløse gårder ligger langs vestsiden.


== Se også ==
Laukvikøyene naturreservat


== Fotnoter ==


== Referanser ==
Polaråret 1921

Polaråret 1921 er en oversikt over hendelser med tilknytning til Arktis eller Antarktis i 1921.


== Ekspedisjoner ==


=== Arktis ===
Maud-ekspedisjonen 1918–25 der Roald Amundsen førte «Maud» gjennom Nordøstpassasjen.
Den femte Thule-ekspedisjonen 1921–24 der Knud Rasmussen krysset Nordvestpassasjen fra Qaanaaq til Nome.
Jubilæumsekspeditionen 1921–23 under ledelse av Lauge Koch utforsker Nord-Grønland.


=== Antarktis ===
1920–22: Britisk ekspedisjon til Graham Land. Thomas Wyatt Bagshawe og Maxime Charles Lester overvintret ved Waterboat Point.
Shackleton–Rowett-ekspedisjonen 1921–22 under ledelse av Ernest Shackleton (død jan. 1922) og Frank Wild med fartøyet «Quest».
I den antarktiske hvalfangstsesongen 1920–21 opererer seks landstasjoner, 8 hvalkokerier og 47 hvalbåter. Fangsten var 8 448 hval.
I den antarktiske hvalfangstsesongen 1921–22 opererer seks landstasjoner, 8 hvalkokerier og 46 hvalbåter. Fangsten var 7 023 hval.


== Begivenheter og etableringer ==


== Oppdagelser og vitenskapelige resultater ==


== Fødsler ==


== Dødsfall ==
20. januar – Alfred Gabriel Nathorst, svensk  polarforsker, botaniker og geolog.
8. juni – Henry Wemyss Feilden, britisk offiser, naturforsker og Arktis-utforsker.
28. oktober – William Bruce, britisk naturforsker, polarforsker og oseanograf.
19. desember – Fjodor Matisen, russisk hydrograf og Arktis-utforsker.
Samuel Balto, norsk oppdager og eventyrer.


== Referanser ==


== Litteratur ==
Robert K. Headland (2009). A Chronology of Antarctic exploration. London: Quaritch. s. 270–273. ISBN 978-0-9550852-8-4. 
Einar-Arne Drivenes og Harald Dag Jølle, red. (2004). Norsk polarhistorie. 1 («Ekspedisjonene»). Oslo: Gyldendal. ISBN 82-05-32654-1.
Arthur Freed

Arthur Freed (født Arthur Grossman 9. september 1894 i Charleston i Sør-Carolina, død 12. april 1973 i Los Angeles i California) var en amerikansk lyriker og filmprodusent i Hollywood. Han hadde jødisk bakgrunn.Arthur Freed produserte «Singin' in the Rain» i 1952.


== Hitsanger ==


=== Med Nacio Herb Brown ===
«The Broadway Melody»
«You Were Meant for Me»
«Wedding of the Painted Doll»
«Singin' in the Rain»
«Pagan Love Song»
«Should I»
«Beautiful Girl»
«Going Hollywood»
«Temptation»
«We'll Make Hay While the Sun Shines»
«Cinderella's Fella Fell Off the Clif»
«All I Do Is Dream of You»
«You Are My Lucky Star»
«I've Got a Feelin' You're Foolin'»
«Broadway Rhythm»
«Sing Before Breakfast»
«Alone»
«Would You»
«Yours and Mine»
«Smoke Dreams»
«Good Morning»
«Make 'Em Laugh»


=== Med andre ===
«I Cried for You» (med Gus Arnheim og Abe Lyman)
«Our Love Affair» (med Roger Edens)
«This Heart of Mine» (med Harry Warren)
«There's Beauty Everywhere» (med Harry Warren)
«Here's to the Girls» (med Roger Edens)


== Produksjonskrediteringer ==
The Wizard of Oz (1939) (associate producer)
Babes in Arms (1939)
Strike Up the Band (1940)
Little Nellie Kelly (1940)
Lady Be Good (1941)
Babes on Broadway (1941)
Panama Hattie (1942)
For Me and My Gal (1942)
Cabin in the Sky (1943)
Best Foot Forward (1943)
Du Barry Was a Lady (1943)
Girl Crazy (1943)
Meet the People (1944) (executive producer)
Møt meg i St. Louis (1944)
The Clock (1945)
Yolanda and the Thief (1945)
The Harvey Girls (1946)
Ziegfeld Follies (1946)
Till the Clouds Roll By (1946)
Good News (1947)
Summer Holiday (1948)
The Pirate (1948)
Easter Parade (1948)
Words and Music (1948)
Take Me Out to the Ball Game (1949)
The Barkleys of Broadway (1949)
Any Number Can Play (1949)
On the Town (1949)
Annie Get Your Gun (1950)
Crisis (1950)
Pagan Love Song (1950)
Royal Wedding (1951)
Show Boat (1951)
An American in Paris (1951)
The Belle of New York (1952)
Singin' in the Rain (1952)
The Band Wagon (1953)
Brigadoon (1954)
It's Always Fair Weather (1955)
Kismet (1955)
Invitation to the Dance (1956)
Silk Stockings (1957)
Gigi (1958)
Bells Are Ringing (1960)
The Subterraneans (1960)
The Light in the Piazza (1962)


== Referanser ==


== Eksterne lenker ==
SHoF page on Arthur Freed
Full list of Freed's songs on SHoF site
(en) Arthur Freed på Internet Broadway Database
(en) Arthur Freed på Internet Movie Database 
(no) Arthur Freed hos Sceneweb 
(sv) Arthur Freed i Svensk Filmdatabas 
(da) Arthur Freed på Filmdatabasen 
(da) Arthur Freed på Scope 
(fr) Arthur Freed på Allociné 
(en) Arthur Freed på AllMovie 
(en) Arthur Freed hos The Movie Database 
(en) Arthur Freed hos Internet Broadway Database 
Arthur Freed - Filmography - New York Times
112 – på liv och död

112 – på liv och död er et svensk dokumentarserie for som gikk på TV4 fra 2010 til 2014. Hver episode er på 60 minutter og følger ambulansearbeidere, brannmenn og politimenn i deres daglige virke. Serien er spilt inn i Västerås, Gävle, Stockholm, Kristianstad, Hässleholm og Göteborg.
Serien hadde première 16. mars 2010 på TV 4 Plus og har gitt opphav til to spin-off-serier på samme fjernsynskanal; 112 – poliser og 112 – luftens hjältar.


== Referanser ==


== Eksterne lenker ==
Artikkelen har ingen egenskaper for filmdatabaser i Wikidata
Polaråret 1922

Polaråret 1922 er en oversikt over hendelser med tilknytning til Arktis eller Antarktis i 1922.


== Ekspedisjoner ==


=== Arktis ===
Maud-ekspedisjonen 1918–25 der Roald Amundsen førte «Maud» gjennom Nordøstpassasjen.
Den femte Thule-ekspedisjonen 1921–24 der Knud Rasmussen krysset Nordvestpassasjen fra Qaanaaq til Nome.
Jubilæumsekspeditionen 1921–23 under ledelse av Lauge Koch utforsker Nord-Grønland.


=== Antarktis ===
1920–22: Britisk ekspedisjon til Graham Land. Thomas Wyatt Bagshawe og Maxime Charles Lester overvintret ved Waterboat Point.
Shackleton–Rowett-ekspedisjonen 1921–22 under ledelse av Ernest Shackleton (død jan. 1922) og Frank Wild med fartøyet «Quest».
I den antarktiske hvalfangstsesongen 1921–22 opererer seks landstasjoner, 8 hvalkokerier og 46 hvalbåter. Fangsten var 7 023 hval.
I den antarktiske hvalfangstsesongen 1922–23 opererer seks landstasjoner, 14 hvalkokerier og 60 hvalbåter. Fangsten var 9 910 hval.


== Begivenheter og etableringer ==


== Oppdagelser og vitenskapelige resultater ==
12. september – Petter Sørlle patenterer opphalingsslippen.


== Fødsler ==


== Dødsfall ==
5. januar – Ernest Shackleton, britisk Antarktis-utforsker.
27. januar – Johann Nepomuk Wilczek, østerriksk-ungarsk greve og sponsor av polarekspedisjoner.
18. juni – Belgrave Ninnis, britisk lege og Arktis-utforsker.
6. august – Uriel Sebree, amerikansk admiral og Arktis-utforsker.


== Referanser ==


== Litteratur ==
Robert K. Headland (2009). A Chronology of Antarctic exploration. London: Quaritch. s. 272–275. ISBN 978-0-9550852-8-4. 
Einar-Arne Drivenes og Harald Dag Jølle, red. (2004). Norsk polarhistorie. 1 («Ekspedisjonene»). Oslo: Gyldendal. ISBN 82-05-32654-1.
London (Ontario)

London er en by i sørvestlige Ontario i Canada. I 2011 hadde byen 366 151 innbyggere.Stedet ble grunnlagt mellom 1801 og 1804. Stedet er oppkalt etter London i Storbritannia, flere andre stedsnavn i området er også hentet fra Londonområdet, blant annet Thameselva og Middlesex County.
Utdanningsinstitusjonene Fanshawe College og University of Western Ontario har hovedcampuser i London.


== Referanser ==


== Eksterne lenker ==
(en) Offisielt nettsted 
(en) London, Ontario – kategori av bilder, video eller lyd på Commons
Fylkesvei 4100

Fylkesvei 4100 går mellom Sande og Hølen i Farsund.
Før Ravneheitunnelen ble tatt i bruk 24. november 2009 var veien del av fylkesvei 465.
Frem til 2019 hadde veien betegnelsen fylkesvei 680 (Vest-Agder).


== Kommuner og knutepunkter ==

 FarsundRavneheiveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4100
(no) Statens vegvesen – trafikkmeldinger
Coromandel (New Zealand)

Coromandel er en by på den vestlige delen av Coromandelhalvøya på New Zealand. Den ligger 75 kilometer (i luftlinje) øst for Auckland som er den største byen på New Zealand. I 2006 hadde Coromandel 1476 innbyggere.Byen er oppkalt etter halvøya som igjen er oppkalt etter HMS «Coromandel» som besøkte stedet i 1820. 


== Referanser ==


== Eksterne lenker ==
(en) Coromandel, New Zealand – kategori av bilder, video eller lyd på Commons
Madeleinea

Madeleinea er en slekt av dagsommerfugler som tilhører undergrupper blåvinger i den store familie glansvinger (Lycaenidae).   


== Utseende ==
Små blåvinger uten stjerter bak på bakvingene. Oversiden er forholdsvis matt blå med gråbrune ytterkanter. Undersiden er gulbrun med mørkere tverrbånd.


== Levevis ==
Disse sommerfuglene lever i fjellområder, gjerne mellom 2500-3500 meter over havet. De holder gjerne til på steinete skråninger.


== Utbredelse ==
Slekten er utbredt langs Andesfjellene, med flest arter i det sørlige Peru og Bolivia.


== Systematisk inndeling ==
Denne slekten ble først beskrevet under navnet Itylos av Vladimir Nabokov i 1945. Dette navnet viste seg imidlertid å være opptatt, så slekten ble omdøpt til Madeleinea. Som en anerkjennelse av Nabokovs bidrag til kunnskapen om denne slekten spesielt og om blåvinger generelt har mange av artene fått navn etter personer og steder fra Nabokovs romaner.

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
Polyommatus-gruppen
slekten Madeleinea Bálint, 1993 – 19 arter
Madeleinea ardisensis Bálint & Lamas, 1996 – oppkalt etter Ardis Hall, et sted i Ada or Ardor: A Family Chronicle.
Madeleinea bella Bálint & Lamas, 1996
Madeleinea cobaltana Bálint & Lamas, 1994  – oppkalt etter Kobalt, et feriested i Pale Fire
Madeleinea colca Bálint & Lamas, 1996
Madeleinea gradoslamasi Bálint & Johnson, 1997
Madeleinea huascarana Bálint & Lamas, 1994
Madeleinea koa (Druce, 1896)
Madeleinea lea Benyamini, Bálint & Johnson, 1995
Madeleinea lolita Bálint, 1993 – oppkalt etter Dolores Haze, med tilnavnet "Lolita", hovedperson i boken med samme navn.
Madeleinea ludicra (Weymer, 1890)
Madeleinea malvasa Bálint & Pyrcz, [2000]
Madeleinea moza (Staudinger, [1894])
Madeleinea nodo Bálint & Johnson, 1995 – oppkalt etter Nodo, halvbror av Odon i Pale Fire.
Madeleinea odon Bálint & Johnson, 1995 – oppkalt etter Odon, halvbror av Nodo i Pale Fire.
Madeleinea pacis (Draudt, 1921)
Madeleinea pelorias (Weymer, 1890)
Madeleinea sigal Benyamini, Bálint & Johnson, 1995
Madeleinea tintarrona Bálint & Johnson, 1995  – oppkalt etter Tintarron, en slags dypblått glass i Pale Fire
Madeleinea vokoban Bálint & Johnson, 1995 – artsnavnet er "Nabokov" stavet baklengs.
minst én kjent, men hittil ubeskrevet art


== Kilder ==
Butterflies of the Andes – Madeleinea koa [1]


== Eksterne lenker ==
(en) Madeleinea i Global Biodiversity Information Facility 
(en) Madeleinea hos NCBI 
(en) Kategori:Madeleinea – bilder, video eller lyd på Wikimedia Commons 
Madeleinea – detaljert informasjon på Wikispecies 
Brower, Andrew V. Z. 2007. Madeleinea i The Tree of Life Web Project, [http://tolweb.org/ http://tolweb.org
www.funet.fi – Madeleinea
Schönefeld Flughafen stasjon

Schönefeld Flughafen stasjon er en regional- og S-Bahnstasjon i Schönefeld i delstaten Brandenburg i Tyskland. Den ligger langs Berlins Ytre ringbane.
Stasjonen ble åpnet 1951 for å betjene passasjerene til Schönefeld lufthavn, fra 1952 var den også grensekontrollstasjon for DDR fordi Vest-Berlins innbyggere ikke hadde tillatelse til å reise inn i DDR. 26. februar 1962 ble stasjonen tilknyttet S-Bahn-nettet med en egen plattform.
S-Bahnstrekningen har blitt forlenget til den nye Berlin Brandenburg lufthavn, men den nye strekningen har ikke blitt tatt i bruk.
Euphilotes

Euphilotes er en slekt av dagsommerfugler som tilhører undergrupper blåvinger i den store familie glansvinger (Lycaenidae).


== Utseende ==
Små, spinkle blåvinger. Hannenes overside er blå med brun ytterkant, hunnene er brune med et kort, oransje bånd langs bakvingens bakkant. Undersiden er grå med svarte flekker, og et oransje bånd langs ytterkanten av bakvingen.


== Levevis ==
Disse artene lever på høytliggende, tørre, steinete steder. Larvene lever på planter i slekten Eriogonum (syrefamilien).
Tross at næringsplantene er vanlige og vidt utbredte danner disse sommerfuglene små, svært lokaliserte kolonier. En stor del av artene blir ansett som truet.


== Utbredelse ==
Slekten er utbredt i det vestlige Nord-Amerika.


== Systematisk inndeling ==

sommerfugler (Lepidoptera)
gruppen / overfamilien dagsommerfugler (Papilionoidea)
familien glansvinger (Lycaenidae)
delgruppen Lycaeninae (i vid forstand)
blåvinger (Polyommatinae)
stammen Polyommatini (i snever forstand)
Glaucopsyche-gruppen
slekten Euphilotes Mattoni, 1978 – 17 arter
Euphilotes ancilla (Barnes & McDunnough, 1918)
Euphilotes battoides (Behr, 1867)
Euphilotes baueri (Shields, 1975)
Euphilotes bernardino (Barnes & McDunnough, 1916)
Euphilotes centralis (Barnes & McDunnough, 1917)
Euphilotes columbiae (Mattoni, 1955)
Euphilotes ellisi (Shields, 1975)
Euphilotes enoptes (Boisduval, 1852)
Euphilotes intermedia (Barnes & McDunnough, 1917)
Euphilotes mojave (Watson & Comstock, 1920)
Euphilotes pallescens (Tilden & Downey, 1955)
Euphilotes rita (Barnes & McDunnough, 1916)
Euphilotes spaldingi (Barnes & McDunnough, 1917)
4 ubeskrevne arter


== Eksterne lenker ==
(en) Euphilotes i Encyclopedia of Life 
(en) Euphilotes i Global Biodiversity Information Facility 
(en) Euphilotes hos ITIS 
(en) Euphilotes hos NCBI 
(en) Kategori:Euphilotes – bilder, video eller lyd på Wikimedia Commons 
Euphilotes – detaljert informasjon på Wikispecies 
Brower, Andrew V. Z. 2007. Euphilotes i The Tree of Life Web Project, [http://tolweb.org/ http://tolweb.org
www.funet.fi – Euphilotes
Bildegalleri over slekten
Molihua

«Molihua» eller «Mo Li Hua» (kinesisk: 茉莉花, pinyin: Mòlìhuā el. Mòlihuā, «Sjasminblomst») er en populær kinesisk folkesang. Over tid har den fått variasjoner både i tekst og melodi, og er populær både innen og utenfor Kina.
Den ble til under Qianlong-keiserens tid i Qing-dynastiet. Det er flere regionale versjoner av sangen; de to mest kjente er fra provinsene Jiangsu og Zhejiang.
Én versjon av sangen beskriver skikken å skjenke sjasminblomster, noe som er vanlig rundt Yangtzeflodens utløp. En annen og lengre versjon beskriver frykten for å plukke sjasminblomster. Sangen er blitt spilt til gamle klingende metallbjeller (bianzhong) og moderne jadeklokker. Den går i den femtoneskala som var blitt populær i Kina og i store deler av Asia. Melodien er av xiaodiao-type («korte toner»), populær i kinesiske byområder. I 1804 mente den britiske diplomaten sir John Barrow at melodien måtte være en av de mest populære i Kina.Sangen ble den første kinesiske sang som ble vel kjent utenfor Kinas grenser. I 1896 ble sangen midlertidig benyttet av Qing-styrets diplomater i Europa som kinesisk nasjonalsang. Temaet er også blitt velkjent i Vesten fordi det er benyttet av Giacomo Puccini i  operaen Turandot (1926). I 1982 ble den oppført på en UNESCO-liste over anbefalte sanger. Da Kina overtok styringen over Macao og Hongkong, i 1999 og 1997, ble den spilt under overdragelsesseremoniene. Det var etter ønske av Kinas leder Jiang Zemin at den da ble fremført i Hongkong.


== Tekster (vanligste variant) ==


==== Tradisjonell kinesisk ====
好一朵美麗的茉莉花
好一朵美麗的茉莉花
芬芳美麗滿枝椏
又香又白人人誇
讓我來將你摘下
送給別人家
茉莉花呀茉莉花


==== Forenklet kinesisk ====
好一朵美丽的茉莉花
好一朵美丽的茉莉花
芬芳美丽满枝桠
又香又白人人夸
让我来将你摘下
送给别人家
茉莉花呀茉莉花


==== Hanyu Pinyin ====
hǎo yī duǒ mĕi lì de mò li huā
hăo yī duŏ mĕi lì de mò li huā
fēn fāng měi lì mǎn zhī yā
yòu xiāng yòu bái rén rén kuā
ràng wǒ lái jiāng nǐ zhāi xià
sòng gěi bié rén jiā
mò li huā ya mò li huā


==== Mo Li Hua (oversettelse) ====
What a beautiful jasmine flower
What a beautiful jasmine flower
Sweet-smelling, beautiful, stems full of buds
Fragrant and white, everyone praises
Let me pluck you down
Give to someone's family
Jasmine flower, oh jasmine flower


==== Poetisk oversettelse ====
Flower of jasmine, so fair! 
Flower of jasmine, so fair!
Budding and blooming here and there,
Pure and fragrant all declare.
Let me take you with tender care,
Your sweetness for all to share.
Jasmine fair, oh jasmine fair.


==== Blandingsversjon ====
Hǎo yī duǒ měi lì di mò li huā
Hǎo yī duǒ měi lì di mò li huā
Fragrant flowers filled the air,
Beautiful blossoms everywhere
Choose a blossom white and pure
Give to the one that you adore
Mò li huā, yā, mò li huā.


== Referanser ==


== Eksterne lenker ==
Lytt til en versjon på YouTube
Fotballklubben Spring

Fotballklubben Spring kan sikte til:

Spring (Kragerø) (stiftet 1927), et idrettslag fra Kragerø.
Spring (Kristiania) (stiftet 1887), et tidligere idrettslag fra Oslo. Medstifter av Norges Fotballforbund.